section_heading: Sličnosti
paragraph_text: Našoj trnovači podosta nalikuje nejestiva vrsta ''Lepiota acutesquamosa var. furcata'' Kuhn, koja se uglavnom razlikuje time što joj se listići račvaju. Vrsta Lepiota hystrix Moller manja je od trnovače, a klobuk i stručak prekriveni su smeđim piramidalnim bradavicama. Raste u bjelogoričnim šumama. Narodni naziv trnovača nastao je nakon slučajnog susreta našega pokojnog entuzijasta Blagaića s nekom seljankom koja je ovoj ljepotici dala ime pošto je opipala njezine oštre stršeće čehice.